
ΠΡΟΕΔΡΙΚΑ ΔΙΑΤΑΓΜΑΤΑ 

348 Καθορισμός όρων και προϋποθέσεων για την ημε¬ 
ρήσια δημιουργική απασχόληση υγιών βρεφών 


και νηπίων από μητέρες . 1 

349 Τροποποίηση και συμπλήρωση του Π.Δ. 138/ 

1992 «Οργανισμός του Υπουργείου Υγείας, Πρό¬ 
νοιας και Κοινωνικών Ασφαλίσεων» (ΦΕΚ 
68/Α) . 2 

350 Μεταφορά έδρας συμβολαιογράφου από τον 

Δήμο Αθηναίων στο Δήμο Αργυρούπολης.3 

351 Σύσταση Γενικών Διευθύνσεων στο Πανεπιστήμιο 

Αθηνών. 4 


ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της Συνθήκης Βουδα¬ 
πέστης για τη διεθνή αναγνώριση της κατάθεσης 
των μικροοργανισμών στα πλαίσια της διαδικα¬ 
σίας για τα διπλώματα ευρεσιτεχνίας (Βουδαπέ¬ 
στη, 28.4.1977 και αναθεωρήθηκε στις 


26.9.1980). 5 

Ανακοίνωση για τη θέση σε ισχύ της Μορφωτικής Συμ¬ 
φωνίας Ελλάδος - Μογγολίας. Μόσχα, 
21.2.1986 . 6 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφαλμάτων στο Π.Δ. 302/26.7.93 (ΦΕΚ Α- 


133/9.8.1993) «Προϋποθέσεις και διαδικασία 
χορήγησης και επέκτασης αδειών οδήγησης και 
χειριστή υπηρεσιακών οχημάτων και μηχανημά¬ 
των στο αστυνομικό προσωπικό της Ελληνικής 
Αστυνομίας»._ 7 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 348 (1) 

Καθορισμός όρων και προϋποθέσεων για την ημερήσια 
δημιουργική απασχόληση υγιών βρεφών και νηπίων 
από μητέρες. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 8 του Ν. 2082/92 «Ανα¬ 


διοργάνωση της Κοινωνικής Πρόνοιας και καθιέρωση νέων 
θεσμών κοινωνικής προστασίας (ΦΕΚ 158/Α/92). 

2. Το άρθρο 29 Α του Ν. 1558/1985, όπως προσετέθη 
με το άρθρο 27 του Ν. 2081 /1992, με το οποίο καθορίζε¬ 
ται έλεγχος των δαπανών που προκαλούν οι κανονιστικές 
διοικητικές πράξεις (ΦΕΚ 154/Α/92). 

3. Την υπ’ αριθ. Υ. 2009/20.5.1993, κοινή απόφαση 
του Πρωθυπουργού και του Υπουργού Οικονομικών «Ανά¬ 
θεση αρμοδιοτήτων Υπουργού Οικονομικών στους Υφυ¬ 
πουργούς Οικονομικών (ΦΕΚ 365/Β/93). 

4. Την αριθ. Υ. 1938/11.12.92 (ΦΕΚ 727/Β/92) κοινή 
απόφαση του Πρωθυπουργού και Υπουργού Υγείας, Πρό¬ 
νοιας και Κοιν. Ασφαλίσεων: Ανάθεση αρμοδιοτήτων 
Υπουργού Υγείας, Πρόνοιας και Κοιν. Ασφαλίσεων στην 
Υφυπουργό Φάνη Πάλλη-Πετραλιά. 

5. Το γεγονός ότι από τις διατάξεις του παρόντος Π.Δ/ 
τος, ως προκύπτει και από την υπ’ αριθμ. 1403/5.2.93 βε¬ 
βαίωση της Δ/νσης Οικονομικού του Υπουργείου Υγείας, 
Πρόνοιας και Κοιν. Ασφαλίσεων, προκαλείται οικονομική 
επιβάρυνση στον Κρατικό Προϋπολογισμό η οποία θα 
ανέλθει στο ποσό των 250.000.000 δρχ. ετησίως. 

Για το οικονομικό έτος 1993 έχει προβλεφθεί στον 
προϋπολογισμό του Υπουργείου Υγείας, Πρόνοιας και 
Κοιν. Ασφαλίσεων, πίστωση 150.000.000 δρχ. υπό Φ.300 
και ΚΑΕ 5299. 

6. Την υπ’ αριθμ. 389/16.6.1993 γνωμοδότηση του 
Συμβουλίου της Επικράτειας, με πρόταση των Υπουργών 
Δικαιοσύνης και Εργασίας και των Υφυπουργών Οικονομι¬ 
κών και Υγείας, Πρόνοιας και Κοινωνικών Ασφαλίσεων, 
αποφασίζουμε: 

Άρθρο 1 

Φορείς προγράμματος 

1. Από της δημοσιεύσεως του παρόντος δύνανται να 
εφαρμόζεται πρόγραμμα ημερήσιας δημιουργικής απα¬ 
σχόλησης υγιών βρεφών και νηπίων από μητέρες, στο 
σπίτι των τελευταίων. Οι μητέρες αυτές καλούνται εφεξής 
«Μητέρες Ημερήσιας Δημιουργικής Απασχόλησης» 
(Μ.Η.Δ.Α.). 

2. Οι φορείς που δύνανται να εφαρμόζουν το δια των 
διατάξεων του παρόντος Δ/τος καθοριζόμενο πρόγραμμα 
ημερήσιας δημιουργικής απασχόλησης υγιών βρεφών και 
νηπίων σε ΜΗΔΑ είναι οι Δ/νσεις Πρόνοιας ή Υγείάς, Πρό¬ 
νοιας των κατά τόπους Νομαρχιών. 

3. Κατ’ εξαίρεσιν επιτρέπεται η εφαρμογή των προ¬ 
γραμμάτων αυτών και από τον Εθνικό Οργανιομό Πρό¬ 
νοιας (Ε.Ο.Π.) μετά από έγκριση του Υπουργού Υγείας, 
Πρόνοιας και Κοιν. Ασφαλίσεων και εφόσον ο Ε.Ο.Π. δια¬ 
θέτει την αναγκαία προς τούτο υποδομή. 

4. Με ειδικά αιτιολογημένη απόφαση του Υπουργού 
Υγείας, Πρόνοιας και Κοιν. Ασαλίσεων και για συγκεκρι¬ 
μένο χρονικό διάστημα, προγράμματα ΜΗΔΑ δύνανται να 
εφαρμόζονται και ως πρότυπα προγράμματα που ανήκουν 
στην Κοινοτική πρωτοβουλία (ΝΟΜ) (νέες πρωτοβουλίες 
για γυναίκες - Κοινοτική πρωτοβουλία 90/0327/04) από 
φορείς εποπτευομένους από το Υπουργείο Υγείας, Πρό¬ 
νοιας και Κοινωνικών Ασφαλίσεων, με την χρησιμοποίηση 
μητέρων ειδικά εκπαιδευομένων, βάσει των ως άνω προ¬ 
γραμμάτων τηρουμένων κατά τα λοιπά των διατάξεων του 
παρόντος Δ/τος. 

Οι άνω φορείς θα έχουν την ευθύνη της συνεχούς αξιο¬ 
λόγησης και της εποπτείας του εν λόγω προγράμματος και 
υπόκεινται εις την εποπτείαν και τον έλεγχο των αρμοδίων 
Δ/νσεων Πρόνοιας του Υπουργείου Υγείας, Πρόνοιας και 
Κοινωνικών Ασφαλίσεων. 

Ανατιθέμενα σε ΜΗΔΑ παιδια 

1. Σε ΜΗΔΑ δύναται να ανατεθούν βρέφη και νήπια ηλι¬ 
κίας από 4 μηνών μέχρι την συμπλήρωση του χρόνου εγ¬ 
γραφής του νηπίου στην Α' τάξη του Δημοτικού Σχολείου, 
εφόσον συντρέχουν οι εξής προϋποθέσεις: 

α. Επί πλήρων οικογενειών εφόσον η μητέρα είναι εργα¬ 
ζόμενη. 

β. Επί μονογονεϊκών οικογενειών εφόσον ο μόνος γο¬ 
νέας είναι εργαζόμενος. 

γ. Εάν η μητέρα ή ο μόνος γονέας δεν είναι μεν εργαζό¬ 
μενος αλλά αντιμετωπίζει έκτακτο και οξύ πρόβλημα που 
τον εμποδίζει να ασχοληθεί με την φροντίδα των ανωτέρω 
νηπίων ή βρεφών εφόσον το πρόβλημα διαρκεί πέραν του 
ενός μηνός. 

2. Για όλες τις ως άνω περιπτώσεις οι γονείς, οι αδελ¬ 
φοί, οι παππούδες, οι γιαγιάδες ή αδελφοί των γονέων των 
παιδιών θα πρέπει να αδυνατούν να φροντίσουν για τα ως 
άνω παιδιά. 

Αρθρο 3 

Προσόντα Μ.Η.Δ.Α. 

Η μητέρα ημερήσιας δημιουργικής απασχόλησης παι¬ 
διών (Μ.Η.Δ.Α.) πρέπει να είναι: 

α. Έγγαμος. 

β. Να έχει μεγαλώσει ή να μεγαλώνει δικά της παιδιά. 

γ. Να μην έχει ηλικία κατωτέρα του 21 ου έτους και ανω- 
τέρα του 55ου. 

δ. Να μην έχει καταδικασθεί τόσο αυτή όσο και τα συνοι- 
κούντα με αυτή ενήλικα άτομα αμετακλήτως για οποιοδή- 
ποτε αδίκημα που επιφέρει έκπτωση εκ του λειτουργήμα¬ 
τος του δημοσίου υπαλλήλου ή για οποιαδήποτε παρά¬ 
βαση του νόμου περί ναρκωτικών. 

ε. Να είναι υγιής τόσο αυτή όσο και τα συνοικούντα με 
αυτά μέλη. 

στ. Να έχει την συγκατάθεση του συζύγου της για το 
έργο που αναλαμβάνει. 

ζ. Να έχει περατώσει την υποχρεωτική εκπαίδευση. 


Αρθρο 4 

Επιλογή Μ.Η.Δ.Α. 

Οι Μ.Η.Δ.Α. επιλέγονται από τον φορέα που εφαρμόζει 
το πρόγραμμα κατόπιν αιτήσεώς των και μετά από έρευνα 
κοινωνικού λειτουργού του φορέα που εφαρμόζει το πρό¬ 
γραμμα. 

Άρθρο 5 
Δυναμικότητα 

Κάθε Μ.Η.Δ.Α. δεν μπορεί ταυτόχρονα να φυλάξει 
πάνω από 5 νήπια ή βρέφη. Εάν η Μ.Η.Δ.Α. έχει δικά της 
νήπια ή βρέφη που συνοικούν με αυτή ο αριθμός μειούται 
αντίστοιχα. 

Άρθρο 6 

Υποχρεώσεις Μ.Η.Δ.Α. 

1. Η Μ.Η.Δ.Α. υποχρεούται να φυλάσσει τα παιδιά επί 
8ωρο ημερησίως. Το 8ωρο πρέπει να είναι συνεχές και να 
πραγματοποιείται μέσα στο ωράριο από τις 7.00 -17.30. 
Μεταξύ των γονέων και Μ.Η.Δ.Α. είναι δυνατή ιδιαίτερη 
συμφωνία για την έναρξη και το τέλος του δώρου, αν τούτο 
διευκολύνει τους γονείς και το αποδέχεται η Μ.Η.Δ.Α.. 

2. Η Μ.Η.Δ.Α. υποχρεούται να απασχολεί τα νήπια και τα 
βρέφη με απλούς τρόπους απασχόλησης (ομαδικά παιχνί¬ 
δια, παραμύθια, τραγούδια, απλά σκίτσα ή μικρούς περι¬ 
πάτους (για τα νήπια) σε πάρκα, αν αυτά προσφέρονται και 
αν συμφωνούν προς τούτο οι γονείς. 

3. Η Μ.Η.Δ.Α. ταΐζει τα παιδιά που έχει προς φύλαξη με 
φαγητά τα οποία παραδίδονται κάθε μέρα παρασκευα¬ 
σμένα από τους γονείς των παιδιών. 

4. Η Μ.Η.Δ.Α. φροντίζει για την συνήθη καθαριότητα 
των παιδιών. Δεν υποχρούνται όμως σε πλύσιμο των ρού¬ 
χων των παιδιών που θα λερωθούν. 

5. Η Μ.Η.Δ.Α. οφείλει να εξασφαλίζει ένα ήρεμο οικο¬ 
γενειακό περιβάλλον στο παιδί και να επιδεικνύει σ’ αυτό 
μητρική αγάπη και στοργή και να του εξασφαλίζει απόλυτη 
ασφάλεια από κάθε σωματικό ή ηθικό κίνδυνο σεβόμενη 
την προσωπικότητα αυτού και των γονέων του άνευ ουδε- 
μίας κοινωνικής, θρησκευτικής ή πολιτικής διακρίσεως. 

6. Η Μ.Η.Δ.Α. υποχρεούται να ειδοποιεί αμέσως τους 
γονείς των παιδιών ή εν απουσία των, τον φορέα, ευθύς 
ως ήθελε υποπέσει στην αντίληψή της οτιδήποτε ήθελε 
θέσει σε κίνδυνο την ασφάλεια ή την υγεία των υπ’ αυτής 
φυλασσομένων παιδιών. 

Άρθρο 7 

Υποχρεώσεις γονέων 

1. Οι γονείς των παιδιών που ανατίθενται προς φύλαξιν 
σε Μ.Η.Δ.Α. οφείλουν να παραδίδουν και παραλαμβάνουν 
την καθοριζόμενη ώρα τα παιδιά τους από την Μ.Η.Δ.Α. 

2. Οφείλουν να παραδίδουν κάθε μέρα παρασκευα¬ 
σμένα απλά και κατάλληλα για την ηλικία των παιδιών τους 
γεύματα. 

3. Οφείλουν να παραδίδουν κάθε μέρα εσώρουχα ή πο- 
δίτσες καθαρές ή πάνες κ.λπ., αν πρόκειται για βρέφη και 
να παραλαμβάνουν από τις Μ.Η.Δ.Α. τα λερωμένα ρούχα 
των παιδιών τους. 

4. Οφείλουν να διακόψουν τη φύλαξη του παιδιού στη 
Μ.Η.Δ.Α. εάν αντιληφθούν ασθένεια και κυρίως μόλυσμα- 

τική του παιδιού και να μην το επαναφέρουν σ’αυτή πριν 
ιαθεί εντελώς. 

5. Οφείλουν να σέβονται την προσωπικότητα της 
Μ.Η.Δ.Α. και να συνεργάζονται τόσο με αυτή όσο και με 
τον φορέα που εφαρμόζει το πρόγραμμα. 

Αρθρο 8 

Σύμβαση - Αμοιβή 

1. Μεταξύ φορέα που εφαρμόζει το πρόγραμμα και 
Μ.Η.Δ.Α. συνάπτεται ετήσια σύμβαση έργου, δυναμένη να 
ανανεώνεται κάθε φορά για ένα ακόμη έτος. 

2. Στη Μ.Η.Δ.Α. καταβάλλεται από τον φορέα ή τους γο¬ 
νείς κατά μήνα το ποσόν που προβλέπει η απόφαση της 
παρ. 3 του άρθρου 8 του Ν. 2082/92. 

3. Η Μ.Η.Δ.Α. ουδεμία άλλη αμοιβή δικαιούται. Η σύμ¬ 
βαση έργου είναι ελεύθερα ανακλητή εκ μέρους του φο¬ 
ρέα. 

4. Οι Μ.Η.Δ.Α. οφείλουν να είναι εφοδιασμένες με τα 
εκάστοτε ισχύοντα διπλότυπα εισπράξεως παροχής υπη¬ 
ρεσιών νομίμως θεωρημένα από τις οικείες Εφορίες. 

Άρθρο 9 

Συμμετοχή γονέων 

1. Γονείς οικονομικά αδύνατοι, πολύτεκνοι, ανάπηροι 
με αναπηρία άνω του 67% ή γονείς που προστατεύουν 
ανάπηρο παιδί ή γονέα με αναπηρία άνω του 67% ή γονείς 
που έχουν υπό την προστασία τους απροστάτευτο ανήλικο 
δωρεάν ως ανάδοχοι γονείς, κατά τις διατάξεις του άρ¬ 
θρου 9 του Ν. 2082/92, δικαιούνται δωρεάν τοποθέτησης 
των παιδιών τους σε Μ.Η.Δ.Α. 

2. Επιφυλασσομένων των διατάξεων της προηγούμενης 
παραγράφου για την συμμετοχή των γονέων στην αμοιβή 
της Μ.Η.Δ.Α. εφαρμόζεται αναλόγως η απόφαση της παρ. 
3 του άρθρου 15 του Ν. 2082/92. 

3. Καθυστέρηση πέραν των 5 ημερών καταβολής εκ μέ¬ 
ρους των γονέων της συμμετοχής τους στη Μ.Η.Δ.Α. συνι- 
στά λόγο άμεσης διακοπής της τοποθέτησης του παιδιού 
τους σε Μ.Η.Δ.Α. 

Άρθρο 10 
Καταβολή ποσών 

1. Ο φορέας και οι γονείς που αναφέρονται στην παρ. 2 
του προηγουμένου άρθρου καταβάλλουν τακτικά εντός 
του 1 ου δεκαημέρου κάθε μηνός, αρχής γενομένης από 
τον επόμενο της τοποθετήσεως των παιδιών στη Μ.Η.Δ.Α. 
μήνα, το ποσόν που καθορίζεται με την απόφαση που 
προβλέπουν οι διατάξεις της παρ. 3 του άρθρου 8 του Ν. 
2082/92. 

2. Μη προσέλευση για ορισμένες ημέρες του παιδιού 
στη Μ.Η.Δ.Α. για οποιοδήποποτε λόγο υποκειμενικό ή 
αντικειμενικό των γονέων δεν δικαιολογεί την αντίστοιχη 
μείωση του καταβαλλομένου ποσού στη Μ.Η.Δ.Α. από τον 
φορέα ή τους γονείς. 

3. Η καταβολή του αναφερόμενου στη Μ.Η.Δ.Α. ποσού 
σταματά μόνο με τη διακοπή της τοποθέτησης σ’ αυτήν 
των παιδιών από τον φορέα. 

4. Απουσία των παιδιών άνω των 5 ημερών τον μήνα 
αναφέρεται αμελητί από την Μ.Η.Δ.Α. στον φορέα. 

5. Συστηματική αδικαιολόγητη μη προσέλευση των παι¬ 
διών στη Μ.Η.Δ.Α. συνιστά λόγο διακοπής της τοποθέτη¬ 


σης του παιδιού στη Μ.Η.Δ.Α. εκ μέρους του φορέα. 

Άρθρο 11 

Διαδικασία καταβολής των ποσών 
εκ μέρους του φορέα στις Μ.Η.Δ.Α. 

Η διαδικασία και ο τρόπος καταβολής των αναφερομέ- 
νων στο παρόν εκ μέρους του φορέα στις Μ.Η.Δ.Α. ποσών 
εάν μεν πρόκειται περί των νομαρχιακών υπηρεσιών είναι 
ο εκάστοτε καθοριζόμενος εκ των διατάξεων του δημο¬ 
σίου λογιστικού, εαν δε πρόκειται για τον Ε.Ο.Π. οι κείμε¬ 
νες περί αυτού συναφείς διατάξεις. 

Άρθρο 12 

Χρηματοδότηση προγράμματος 

Το Υπουργείο Υγείας, Πρόνοιας και Κοινωνικών Ασφα¬ 
λίσεων, οι οικείες νομαρχίες και ο Ε.Ο.Π. αναγράφουν 
κατ’ έτος στον προϋπολογισμό τους τις αναγκαίες πιστώ¬ 
σεις για την εκτέλεση του προγράμματος αυτού. 

Άρθρο 13 

Προδιαγραφές χώρου - Εξοπλισμός 

Οι προδιαγραφές του χώρου και ο αναγκαίος εξοπλι¬ 
σμός ορίζονται με την Υπουργική απόφαση της παρ. 4 του 
άρθρου 8 του Ν. 2082/92. 

Άρθρο 14 

Εκπαίδευση Μ.Η.Δ.Α. 

1. Η εκπαίδευση των Μ.Η.Δ.Α. μπορεί να είναι προκα- 
ταρτική δηλαδή πριν αναλάβουν την φύλαξη βρεφών ή νη¬ 
πίων ή συνεχιζόμενη δηλαδή κατά το διάστημα της φύλα¬ 
ξης- 

2. Η εκπαίδευση που είναι τουλάχιστον 40 ώρες εφαρ¬ 
μόζεται από τον φορέα που εφαρμόζει το πρόγραμμα ή 
από άλλον εξουσιοδοτημένο από αυτόν φορέα και περι¬ 
λαμβάνει ενημέρωση της Μ.Η.Δ.Α. σχετικά με την σωμα¬ 
τική, κοινωνική, συναισθηματική, νοητική και κινητική ανά¬ 
πτυξη του παιδιού και την υποβοήθησή του για απόκτηση 
αυτονομίας. 

Περιλαμβάνει επίσης ενημέρωση και πρακτική άσκηση 
για τον τρόπο παροχής γευμάτων, υγιεινής του παιδιού, 
προστασία από φυσικούς και ηθικούς κινδύνους, εντοπι¬ 
σμό και συμπτώματα ασθενειών και κάθε άλλη τεχνική που 
αφορά την φροντίδα των παιδιών. 

Η πρακτική γίνεται σε κατάλληλες υπηρεσίες ή ιδρύ¬ 
ματα που επιλέγουν οι φορείς. 

Άρθρο 15 

Υποχρεώσεις του φορέα 

Οι φορείς που εφαρμόζουν το πρόγραμμα οφείλουν: 

1. Να επισκέπτονται δια Κοιν. Λειτουργών τις Μ.Η.Δ.Α. 
τακτικώς μεν τουλάχιστον μία φορά τον μήνα και εκτάκτως 
όποτε θεωρούν τούτο σκόπιμο άνευ ουδεμιάς προειδο- 
ποιήσεως των Μ.Η.Δ.Α. για να ελέγχουν την τήρηση των- 
διατάξεων του παρόντος και συμβουλεύουν τις Μ.Η.Δ.Α. 
για συναφή θέματα προς το υπ’ αυτών αναληφθέν έργο. 

2. Να καλούν σε τακτά χρονικά διαστήματα τις Μ.Η.Δ.Α. 
και τους γονείς για από κοινού συνεργασία, ανταλλαγή 
απόψεων και εξεύρεση λύσεων για γενικά θέματα που 
ήθελαν προκύψει και που αφορούν το πρόγραμμα. 

3. Να παρέχουν κάθε δυνατότητα πρόσβασης σ' αυτούς 
των Μ.Η.Δ.Α. για οποιοδήποτε θέμα ήθελε ανακύψει. 

4. Να καταβάλλουν κανονικά την αμοιβή των 
Μ.Η.Δ.Α. 

5. Να διακόπτουν αμελλητί το πρόγραμμα όταν υπάρχει 
βάσιμη υπόνοια οιουδήποτε κινδύνου για το παιδί. 

6. Να τηρούν και να ενημερώνουν κανονικά τα μητρώα 
Μ.Η.Δ.Α. και των εις αυτές τοποθετουμένων παιδιών, 
κατά τις διατάξεις του άρθρου 17 του παρόντος. 

Αρθρο 16 
Ειδική κάρτα 

Η Μ.Η.Δ.Α. η οποία έχει κριθεί ικανή για φύλαξη νηπίων 
ή βρεφών είναι εφοδιασμένη από τον αρμόδιο φορέα με 
ειδική κάρτα, η οποία φέρει το όνομά της και τον αριθμό 
έγκρισης από τον φορέα που εφαρμόζει το πρόγραμμα. 

Αρθρο 17 

Μητρώα Μ.Η.Δ.Α. - παιδιών 

Σε κάθε φορέα τηρείται πίνακας των εγκεκριμένων ως 
κατάλληλων Μ.Η.Δ.Α. και των τοποθετούμενων σ’ αυτές 
παιδιών. Στα μητρώα αυτά αναγράφεται το ονοματεπώ¬ 
νυμο των Μ.Η.Δ.Α., η διεύθυνση κατοικίας και ο αριθμός 
έγκρισης από τον φορέα. 

Ενδιαφερόμενοι γονείς που δεν καλύπτονται από το πα¬ 
ρόν πρόγραμμα δύνανται να απασχολούν για φύλαξη των 
παιδιών τους κριθείσες ως κατάλληλες Μ.Η.Δ.Α. κατα- 
βάλλοντες οι ίδιοι το καθοριζόμενο εκάστοτε ποσόν. 

Άρθρο 18 

Διαδικασία - Δικαιολογητικά Μ.Η.Δ.Α. 

Μητέρες που εμπίπτουν στις διατάξεις του παρόντος 
και που επιθυμούν να γίνουν Μ.Η.Δ.Α. υποβάλλουν στον 
αρμόδιο φορέα αίτηση συνοδευόμενη από πιστοποιητικό 
υγείας, αντίγραφο ποινικού μητρώου, ληξιαρχική πράξη 
γεννήσεως, πιστοποιητικό οικογενειακής καταστάσεως, 
έγγραφη συγκατάθεση του συζύγου, πιστοποιητικό σπου¬ 
δών και υπεύθυνη δήλωση του ν. 1599/86 περί της οικο¬ 
γενειακής και περιουσιακής τους καταστάσεως. 

Άρθρο 19 

Διαδικασία - δικαιολογητικά παιδιών 

Οι γονείς που επιθυμούν να τοποθετήσουν τα παιδιά 
τους σε Μ.Η.Δ.Α. υποβάλλουν στον φορέα αίτηση με τα 
κάτωθι δικαιολογητικά. 

α. Αίτηση του γονέα ή κηδεμόνα. 

β. Ληξιαρχική πράξη γέννησης του παιδιού ή πιστοποιη¬ 
τικό οικογενειακής κατάστασης, από το οποίο να προκύ¬ 
πτει η ηλικία του παιδιού. 

γ. Βεβαίωση γιατρού του Δημοσίου, Ν.Π.Δ.Δ. ή Ασφαλι¬ 
στικού Οργανισμού, για την καλή υγεία και σωματική αρτι- 
μέλεια του παιδιού. 

δ. Δήλωση του άρθρου 8 του Ν. 1599/1986 για την οι¬ 
κονομική και οικογενειακή κατάσταση των γονέων του 
παιδιού. 

ε. Εκκαθαριστικό σημείωμα της Εφορίας της οικογέ¬ 
νειας του παιδιού, του προηγούμενου έτους ή σε περί¬ 
πτωση που δεν υπάρχει βεβαίωση του εργοδότη για τις 
αποδοχές των γονέων. 

στ. Τα δικαιολογητικά που προβλέπονται από τις εκά¬ 


στοτε ισχύουσες συναφείς διατάξεις για τους γονείς που 
επικαλούνται την ιδιότητα της παρ. 1 του άρθρου 9 του 
παρόντος Δ/τος. 

Άρθρο 20 

Κυρώσεις 

Η Μ.Η.Δ.Α. ευθύνεται για την φύλαξη των παιδιών που 
της εμπιστεύονται οι γονείς και υπέχει τις προβλεπόμενες 
από κείμενες διατάξεις ποινικές και αστικές ευθύνες για 
οτιδήποτε ήθελε προκύψει εξ αμέλειας της περί την φύ¬ 
λαξη των εμπιστευομένων σ’ αυτήν ανηλίκων καθόλο το 
χρονικό διάστημα της φύλαξης. 

Μ.Η.Δ.Α. που παραβιάζει τις διατάξεις του παρόντος 
διακόπτεται από το πρόγραμμα για ένα χρόνο. 

Σε περίπτωση υποτροπής η διακοπή είναι οριστική και 
επακολουθεί διαγραφή από το μητρώο, αφαίρεση της 
κάρτας κ.λπ. 

Μ.Η.Δ.Α. που καταδικάσθηκε σε οποιαδήποτε ποινή για 
κακοποίηση ή παραμέληση των παιδιών που της έχουν 
ανατεθεί δεν μπορεί να χρησιμοποιηθεί ως Μ.Η.Δ.Α, ισο- 
βίως. 

Άρθρο 21 
Έναρξη ισχύος 

Οι διατάξεις του παρόντος διατάγματος ισχύουν από της 
δημοσιεϋσεώς του. 

Στην Υφυπουργό Υγείας, Πρόνοιας και Κοινωνικών 
Ασφαλίσεων αναθέτουμε τη δημοσίευση και εκτέλεση 
του παρόντος Διατάγματος. 

Αθήνα, 3 Σεπτεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΕΡΓΑΣΙΑΣ 

ΚΩΝ. ΠΑΤΡΑΚΟΣ ΑΡ. ΚΑΛΑΤΖΑΚΟΣ 

ΥΦΥΠΟΥΡΓΟΣ 
ΥΓΕΙΑΣ, ΠΡΟΝΟΙΑΣ ΚΑΙ 

ΚΟΙΝΩΝΙΚΟΝ ΑΣΦΑΛΙΣΕΩΝ ΔΙΚΑΙΟΣΥΝΗΣ 

ΦΑΝΗ ΠΑΛΗ-ΠΕΤΡΑΛΙΑ ΑΝΝΑ ΨΑΡΟΥΔΑ-ΜΠΕΝΑΚΗ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 349 (2) 

Τροποποίηση και συμπλήρωση του Π.Δ. 138/1992 «Ορ¬ 
γανισμός του Υπουργείου Υγείας, Πρόνοιας και Κοινω¬ 
νικών Ασφαλίσεων» (ΦΕΚ 68/Α) 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 24 παρ. 5 του Ν. 1558/ 
1985 «Κυβέρνηση και Κυβερνητικά όργανα» (ΦΕΚ 137/ 
Α). 

2. Τις διατάξεις του β' εδαφίου της παρ. 6 του άρθρου 6 
του Ν. 2026/1992 (ΦΕΚ 43/Α). 

3. Τις διατάξεις του άρθρου 29Α του Ν. 1558/1985, 
όπως προστέθηκε με το άρθρο 27 του ν. 2081 /92 (Α’ 154) 
«Ρύθμιση του θεσμού των επιμελητηρίων, τροποποίηση 
των διατάξεων του Ν. 712/1987 για τον εκσυγχρονισμό 

των επαγγελματικών οργανώσεων των εμπόρων, βιοτε- 
χνών και λοιπών επαγγελματιών και άλλες διατάξεις (ΦΕΚ 
154/Α). 

4. Τις διατάξεις των περ. α’ και δ' της παρ. 2 του άρθρου 
2 του Ν. 51 /1975 «Περί αναδιοργανώσεως των δημοσίων 
πολιτικών υπηρεσιών» (ΦΕΚ 125/Α). 

5. Το γεγονός ότι από τις διατάξεις του παρόντος προ- 
καλείται δαπάνη δρχ. 450.000 ετησίως και δρχ. 187.500 
για το τρέχον οικονομικό έτος, η οποία θα καλυφθεί από 
το σύνολο της ομάδας των κωδικών από τους οποίους 
αντιμετωπίζεται η δαπάνη μισθοδοσίας των υπαλλήλων 
του Υπουργείου και ειδικότερα από την μ. Φ.15/100 - 
ΚΑΕ 0237 «Επίδομα θέσης του Ν. 1586/86 και Ν. 
1566/85 «πίστωση του προϋπολογισμού εξόδων του 
Υπουργείου Υγείας, Πρόνοιας και Κοινωνικών Ασφαλί¬ 
σεων έτους 1993. 

6. Την αριθ. Υ. 2009/20.5.93 (ΦΕΚ 365/Β) κοινή από¬ 
φαση του Πρωθυπουργού και του Υπουργού Οικονομικών 
«Ανάθεση αρμοδιοτήτων στον Υφυπουργό Οικονομικών» 
(ΦΕΚ 31/Β). 

7. Την αριθ. 569/28.7.1993 Γνωμοδότηση του Συμβου¬ 
λίου της Επικράτειας, μετά από πρόταση των Υπουργών 
Προεδρίας της Κυβέρνησης, Υγείας, Πρόνοιας και Κοινω¬ 
νικών Ασφαλίσεων και του Υφυπουργού Οικονομικών, 
αποφασίζουμε: 

Άρθρο 1 

Διαχωρισμός Διεύθυνσης Προσωπικού 

Η Διεύθυνση Προσωπικού του άρθρου 18 του Π.Δ. 138/ 
1992 διαχωρίζεται σε: 
α) Διεύθυνση Προσωπικού Υπουργείου και 
β) Διεύθυνση Προσωπικού Νομικών Προσώπων, που 
υπάγονται στη Γενική Διεύθυνση Διοικητικής Υποστήριξης 
και των οποίων η διάρθρωση και οι αρμοδιότητες καθορί¬ 
ζονται στα άρθρα 2 και 3 του παρόντος. 

Άρθρο 2 

Διεύθυνση Προσωπικού Υπουργείου 
Διάρθρωση - Αρμοδιότητες 

1. Τη Διεύθυνση Προσωπικού του Υπουργείου συγκρο¬ 
τούν τα εξής τμήματα: 

α) Α’ Προσωπικού Υπουργείου, 
β) Β’ Προσωπικού Κέντρων Υγείας, Υγειονομικών Σταθ¬ 
μών και Κέντρων Ψυχικής Υγείας, 
γ) Γ’ Προσωπικού Πρόνοιας, 
δ) Διοικητικής Μέριμνας, 
ε) Γραμματείας. 

2. Οι αρμοδιότητες της Διεύθυνσης Προσωπικού του 
Υπουργείου αναφέρονται σε θέματα, που κατανέμονται 
μεταξύ των Τμημάτων ως εξής: 

α) Α’ Προσωπικού Υπουργείου. 

1. Ο χειρισμός όλων των θεμάτων υπηρεσιακής και μι- 
σθολογικής κατάστασης του πάσης φύσεως και σχέσεως 
εργασίας προσωπικού της Κεντρικής Υπηρεσίας, των 
Αποκεντρωμένων, των Περιφερειακών και Νομαρχιακών 
Υπηρεσιών του Υπουργείου, εκτός από το προσωπικό, 
που υπάγεται στα Τμήματα Β’ και Γ’. 

2. Η επεξεργασία στοιχείων για την αριθμητική σύνθεση 
και τις αριθμητικές μεταβολές του προσωπικού. 

Η πρόβελψη της αριθμητικής εξέλιξης του προσωπικού 
(Προγραμματισμός ανθρώπινου δυναμικού). 


3. Η τήρηση των προσωπικών μητρώων του ανωτέρω 
προσωπικού. 

4. Η συγκρότηση των πάσης φύσεως Συμβουλίων και 
Επιτροπών του Υπουργείου και των υπό την εποπτεία αυ¬ 
τού τελούντων Νομικών Προσώπων, Οργανισμών και Ιδρυ¬ 
μάτων. 

5. Η γραμματειακή εξυπηρέτηση των Υπηρεσιακών και 
Πειθαρχικών Συμβουλίων. 

6. Η χορήγηση των πάσης φύσεως αδειών. 

7.0 έλεγχος της προσέλευσης και αποχώρησης του πά¬ 
σης φύσεως προσωπικού της Κεντρικής Υπηρεσίας του 
Υπουργείου. 

β) Β’ Προσωπικού Κέντρων Υγείας, Υγειονομικών Σταθ¬ 
μών και Κέντρων Ψυχικής Υγείας. 

1. Ο χειρισμός όλων των θεμάτων υπηρεσιακής και μι- 
σθολογικής κατάστάσης του πάσης φύσεως και σχέσεως 
εργασίας προσωπικού των Κέντρων Υγείας, Υγειονομικών 
Σταθμών και Κέντρων Ψυχικής Υγείας. 

2. Η επεξεργασία στοιχείων για την αριθμητική σύνθεση 
και τις αριθμητικές μεταβολές του προσωπικού. 

Η πρόβλεψη της αριθμητικής εξέλιξης του προσωπικού 
(Προγραμματισμός ανθρώπινου δυναμικού). 

3. Η τήρηση των προσωπικών μητρώων του ανωτέρω 
προσωπικού. 

4. Η τοποθέτηση γιατρών για εκπλήρωση της υποχρεω¬ 
τικής υπηρεσίας υπαίθρου και η χορήγηση απαλλαγών και 
αναστολών. 

γ) Γ’ Προσωπικού Πρόνοιας. 

1. Ο χειρισμός όλων των θεμάτων υπηρεσιακής και μι- 
σθολογικής κατάστασης του πάσης φύσεως προσωπικού 
των Κρατικών Παιδικών Σταθμών (Κ.Π.Σ.), Κρατικών Βρε¬ 
φονηπιακών Σταθμών (Κ.Β.Σ.), Κέντρων Παιδικής Μέρι¬ 
μνας (Κ.Π.Μ.) και Αγροτικής Μεταβατικής Οικοκυρικής 
Σχολής (Α.Μ.Ο.Σ) ως και λοιπών εποπτευομένων φορέων 
πρόνοιας. 

2. Η επεξεργασία στοιχείων για την αριθμητική σύνθεση 
και τις αριθμητικές μεταβολές του προσωπικού. 

Η πρόβλεψη της αριθμητικής εξέλιξης του προσωπικού 
(Προγραμματισμός ανθρώπινου δυναμικού). 

3. Η τήρηση των προσωπικών μητρώων του ανωτέρω 
προσωπικού. 

δ) Διοικητικής Μέριμνας. 

1. Ο προγραμματισμός και η μέριμνα για την προμήθεια 
και τη διαχείριση υλικού και εντύπων. 

2. Η μέριμνα για τη συντήρηση και εποπτεία κτιρίων, 
εγκαταστάσεων και μηχανημάτων. 

3. Η μέριμνα για τήν ασφάλεια του προσωπικού, των κτι¬ 
ρίων, των εγκαταστάσεων του αρχείου και του πάσης φύ¬ 
σεως υλικού του Υπουργείου. 

4. Η μέριμνα για την κίνηση προμήθειας, συντήρηση και 
επισκευή των αυτοκινήτων του Υπουργείου και των επο¬ 
πτευομένων από αυτό Ν.Π.Δ.Δ 

5. Η μέριμνα για την εγκατάσταση και λειτουργία του τη¬ 
λεφωνικού δικτύου και των τηλεφωνικών συσκευών των 
τηλετύπων και λοιπών μέσων επικοινωνίας του Υπουρ¬ 
γείου. 

6. Η μέριμνα για τη φύλαξη και τον καθαρισμό του κατα¬ 
στήματος της υπηρεσίας. 

ε) Γραμματείας 

1. Η τήρηση γενικού πρωτοκόλλου και αρχείου, η διακί¬ 
νηση της αλληλογραφίας, η δακτυλογράφηση, αναπαρα¬ 
γωγή και μικροφωτογράφιση εγγράφων και εντύπων των 

υπηρεσιών του Υπουργείου. 

2. Η μέριμνα για τη δημοσίευση στην Εφημερίδα της 
Κυβερνήσεως των νομοθετημάτων και λοιπών Πράξεων 
του Υπουργείου, για την παραλαβή από το Εθνικό Τυπο¬ 
γραφείο των ΦΕΚ ή άλλων εντύπων και διανομή τους στις 
αρμόδιες υπηρεσίες. 

3. Η βεβαίωση από τον Προϊστάμενο της Γραμματείας ή 
το νόμιμο αναπληρωτή του, της ακρίβειας αντιγράφων, 
φωτογραφικών ή φωτοτυπιών οποιωνδήποτε εγγράφων, 
και γενικά δικαιολογητικών, ύστερα από αντιπαραβολή 
τους με το επιδεικνυόμενο σχετικό πρωτότυπο ή ακριβές 
αντίγραφο. 

Αρθρο 3 

Διεύθυνση Προσωπικού Νομικών Προσώπων 

Διάρθρωση - Αρμοδιότητες 

1. Τη Διεύθυνση Προσωπικού Νομικών Προσώπων συ¬ 
γκροτούν τα εξής Τμήματα: 

α) Α' Ιατρικού Προσωπικού Νοσηλευτικών Ιδρυμάτων. 

β) Β' Προσωπικού Νοσηλευτικών Ιδρυμάτων. 

γ) Γ Ειδίκευσης Γ ιατρών. 

2. Οι αρμοδιότητες της Διεύθυνσης Προσωπικού Νομι¬ 
κών Προσώπων αναφέρονται σε θέματα, που κατανέμο- 
νται μεταξύ των Τμημάτων ως εξής: 

α) Α’ Ιατρικού Προσωπικού Νοσηλευτικών Ιδρυμάτων 

1. Ο χειρισμός όλων των θεμάτων υπηρεσιακής και μι- 
σθολογικής κατάστασης του Ιατρικού προσωπικού, που 
υπηρετεί με κάθε σχέση εργασίας στα Νοσηλευτικά Ιδρύ¬ 
ματα. 

2. Η επεξεργασία στοιχείων για την αριθμητική σύνθεση 
και τις αριθμητικές μεταβολές του προσωπικού. 

Η πρόβλεψη της αριθμητικής εξέλιξης του προσωπικού 
(Προγραμματισμός ανθρώπινου δυναμικού). 

3. Η τήρηση των προσωπικών μητρώων του ανωτέρω 
προσωπικού. 

β) Β’ Προσωπικού Νοσηλευτικών Ιδρυμάτων. 

1. Ο χειρισμός όλων των θεμάτων υπηρεσιακής και μι- 
σθολογικής κατάστασης του πόσης φύσεως και σχέσεως 
προσωπικού Νοσηλευτικών Ιδρυμάτων Ν.Δ. 2592/53 
πλην Ιατρικού. 

2. Η τήρηση στοιχείων για το ανωτέρω προσωπικό. 

γ) Γ Ειδίκευσης Γ ιατρών. 

1. Η τοποθέτηση γιατρών για ειδίκευση. 

2. Ο χειρισμός όλων των θεμάτων υπηρεσιακής και μι- 
σθολογικής κατάστασης των ειδικευομένων γιατρών. 

3. Η τήρηση μητρώου και στοιχείων του ανωτέρω προ¬ 
σωπικού. 


Αρθρο 4 

Ορισμός Προϊσταμένων 

1. Των Διευθύνσεων Προσωπικού του Υπουργείου, 
Προσωπικού Νομικών Προσώπων και των Τμημάτων αυ¬ 
τών προΐσταται υπάλληλος του κλάδου ΠΕ Διοικητικού με 
βαθμό Διευθυντή Β-Α και Τμηματάρχη Β’-Α αντίστοιχα, 
πλην των Τμημάτων Διοικητικής Μέριμνας και Γραμμα¬ 
τείας, στα οποία προΐσταται υπάλληλος του κλάδου ΠΕ 
Διοικητικού ή ΤΕ Διοικητικού - Λογιστικού ή ΔΕ Διοικητι¬ 
κού - Λογιστικού με βαθμό Τμηματάρχη Β-Α. 

2. Οι προβλεπόμενες με την ΔΥ3α/οικ. 649/3.6.1993 
Κοινή Απόφαση των Υπουργών Προεδρίας της Κυβέρνη¬ 
σης και Υγείας, Πρόνοιας και Κοινωνικών Ασφαλίσεων 
«Κατανομή θέσεων κατά κλάδους και βαθμούς» (ΦΕΚ 


427/Β/93) θέσεις βαθμού Διευθυντή Β - Α και Τμημα¬ 
τάρχη Β - Α του κλάδου ΠΕ Διοικητικού αυξάνονται κατά 
μία (1) και δύο (2) αντίστοιχα, με ανάλογη μείωση των θέ¬ 
σεων του βαθμού Γραμματέα Δόκιμου, Β - Α και έχουν ως 
εξής: 


Κλάδος ΠΕ Σύνολο θέσεων 

Διοικητικός 400+1 προσωρ.=401 


Βαθμός 

Γ ενικός Διευθυντής 
Διευθυντής Β-Α 
Τμηματάρχης Β - Α 
Εισηγητής Β-Α 
Γραμματείς Δόκιμος Β-Α 


Αριθμός θέσεων 
2 

66 

178 

75 

80 


Αρθρο 5 

Τελικές Διατάξεις 

Από τη δημοσίευση του παρόντος διατάγματος καταργού- 
νται: 

α. Το άρθρο 18 του Π.Δ. 138/1992. 
β. Η παράγραφος 13 του άρθρου 117 του Π.Δ. 138/ 
1992. 

Στον Υπουργό Υγείας, Πρόνοιας και Κοινωνικών Ασφα¬ 
λίσεων αναθέτουμε τη δημοσίευση του παρόντος. 


Αθήνα, 3 Σεπτεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

I. ΚΟΥΒΕΛΑΣ Κ. ΠΑΤΡΑΚΟΣ 

ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Δ. ΣΙΟΥΦΑΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 350 (3) 

Μεταφορά έδρας συμβολαιογράφου από τον Δήμο Αθη¬ 
ναίων στο Δήμο Αργυρούπολης. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 παράγραφος 3 και 4 του 
Νόμου 670/1977 «περί κώδικος συμβολαιογράφων» 
(ΦΕΚ 232/25.8.77 τ.Α’). 

2. Τις διατάξεις του άρθρου 29Α του Ν. 1558/1985 (Α 
137), το οποίο προσετέθη με το άρθρο 27 του Ν. 2081/ 
1992 (Α 154), και το γεγονός ότι από τις διατάξεις αυτές 
δεν προκαλείται δαπάνη σε βάρος του Κρατικού Προϋπο¬ 
λογισμού. 

3. Την αριθ. 1 /1.4.1993 γνωμοδότηση της Ολομέλειας 
του Πρωτοδικείου Αθηνών, που εκδόθηκε μετά την από 
1.12.1992 γνώμη του Διοικητικού Συμβουλίου του Συμβο¬ 
λαιογραφικού Συλλόγου Εφετείων Αθηνών - Πειραιώς - 
Αιγαίου - Δωδεκανήσου. 

4. Την αριθ. 472/93 γνωμοδότηση του Συμβουλίου της 
Επικράτειας. 

Με πρόταση της Υπουργού Δικαιοσύνης, αποφασί¬ 
ζουμε: 

Αρθρο Μόνο 

Η έδρα μιας από τις θέσεις συμβολαιογράφων του Ειρη¬ 
νοδικείου Αθηνών μεταφέρεται από το Δήμο Αθηναίων 
στο Δήμο Αργυρούπολης Αττικής που υπάγεται στην ίδια 
Ειρηνοδικειακή περιφέρεια. 

Στην Υπουργό Δικαιοσύνης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 25 Αυγούστου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 351 (4) 

Σύσταση Γενικών Διευθύνσεων στο Πανεπιστήμιο Αθη¬ 
νών. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) του άρθρου 78 παράγραφος 1 του ν. 
1892/1990 «Για τον εκσυγχρονισμό και την ανάπτυξη και 
άλλες διατάξεις» (Α’ 101), σε συνδυασμό με το άρθρο 79 
παρ. 5 (δ) του ν. 1566/85 (Α’ 167), β) του άρθρου 24 παρ. 
7 του ν. 2085/1992 «Ρύθμιση θεμάτων οργάνωσης, λει¬ 
τουργίας και προσωπικού της Δημόσιας διοίκησης και άλ¬ 
λες διατάξεις» (Α’ 170) και γ) του άρθρου 29Α’ του ν. 
1558/1985, όπως αυτό προστέθηκε με το άρθρο 27 του 
ν. 2081/1992 (Α’ 154). 

2. Την αριθ. Υ. 2009/20.5.1993 κοινή απόφαση του 
Πρωθυπουργού και του Υπουργού Οικονομικών «Ανάθεση 
αρμοδιοτήτων στον Υφυπουργό Οικονομικών» (ΦΕΚ 365/ 
Β721.5.1993). 

3. Το γεγονός ότι από τις διατάξεις του διατάγματος αυ¬ 
τού προκαλείται δαπάνη σε βάρος του κρατικού προϋπο¬ 
λογισμού για το οικονομικό έτος 1993, ποσού δρχ. 
800.000, ενώ από το 1994 και εφεξής η συνολική ετήσια 
δαπάνη ανέρχεται στο ποσό των 2.800.000 δρχ. Η δαπάνη 
αυτή θα βαρύνει το προϋπολογισμό του Υπουργείου Εθνι¬ 
κής Παιδείας και θρησκευμάτων (φορέας 120 ΚΑΕ 
5214). 

4. Την πρόταση της Συγκλήτου του Πανεπιστημίου Αθη¬ 
νών (συνεδρία 8.4.93). 

5. Την αρ. 583/1993 γνωμοδότηση του Συμβουλίου της 
Επικρατείας, μετά από πρόταση των Υπουργών Προε¬ 
δρίας της Κυβέρνησης και Εθνικής Παιδείας και θρησκευ¬ 
μάτων και του Υφυπουργού Οικονομικών, αποφασί¬ 
ζουμε: 

Αρθρο μόνο 

1. Στο πανεπιστήμιο Αθηνών συνιστώνται δύο (2) Γ ενι¬ 
κές Διευθύνσεις ως ακολούθως: 

α) Γ ενική Διεύθυνση Διοικητικών Υπηρεσιών για το συ¬ 
ντονισμό του έργου: αα) της Διεύθυνσης Διοικητικού, αβ) 
της Διεύθυνσης των Υπηρεσιών των Σχολών και αγ) της 
Διεύθυνσης Γ ενικών Αρχείων, Δημοσιευμάτων και Εθιμο¬ 
τυπίας. 

β) Γ ενική Διεύθυνση Οικονομικών Υπηρεσιών για το συ¬ 
ντονισμό του έργου, βα) της Διεύθυνσης Οικονομικών και 
ββ) της Διεύθυνσης Κληροδοτημάτων. 

2. Σε κάθε μία Γ ενική Διεύθυνση συνιστάται από μία (1) 


θέση Γενικού Διευθυντή, ο οποίος προέρχεται από τον 
κλάδο Π.Ε. Διοικητικού - Οικονομικού και ο οποίος επιλέ¬ 
γεται από τη Σύγκλητο του Πανεπιστημίου Αθηνών σύμ¬ 
φωνα με τις διατάξεις του άρθρου 2 παρ. 2 β XIV του ν. 
2083/1992. 

Για τα λοιπά θέματα τα οποία αφορούν τα προσόντα και 
την επιλογή των Γ ενικών Διευθυντών ισχύουν οι διατάξεις 
του άρθρου 78 του ν. 1892/1990. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 3 Σεπτεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΘΡΗΣΚΕΥΜΑΤΩΝ 

ΣΩΤ. ΚΟΥΒΕΛΑΣ Γ. ΣΟΥΦΛΙΑΣ 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Κ. ΓΙΑΤΡΑΚΟΣ 
-+- 

ΑΝ ΑΚΟΙΝΩΣ ΕΙΣ 

(5) 

Ανακοίνωση για τη θέση σε ισχύη της Συνθήκης Βουδαπέ¬ 
στης για τη διεθνή αναγνώριση της κατάθεσης των μι¬ 
κροοργανισμών στα πλαίσια της διαδικασίας για τα δι¬ 
πλώματα ευρεσιτεχνίας (Βουδαπέστη, 28.4.1977 και 
αναθεωρήθηκε στις 26.9.1980). 

Το Υπουργείο Εξωτερικών ανακοινώνει ότι στις 30 Ιου¬ 
λίου 1993 έλαβε χώρα στη Γενεύη η κατάθεση στον Γε¬ 
νικό Διευθυντή του Παγκόσμιου Οργανισμού Πνευματικής 
Ιδιοκτησίας του εγγράφου Προσχωρήσεως της Χώρας μας 
στη Συνθήκη της Βουδαπέστης για τη διεθνή αναγνώριση 
της κατάθεσης των μικροοργανισμών στα πλαίσια της δια¬ 
δικασίας για τα διπλώματα ευρεσιτεχνίας, η οποία υπο- 
γράφηκε στη Βουδαπέστη στις 28 Απριλίου 1977 και ανα¬ 
θεωρήθηκε στις 26.9.1980. 

Η παραπάνω Συνθήκη η οποία κυρώθηκε από τη Χώρα 
μας με τον υπ’ αριθ. 2128/1993 Νόμο, που δημοσιεύθηκε 
στο υπ’ αριθ. 56 Φύλλο της Εφημερίδος της Κυβερνή- 
σεως τεύχος Α’ της 14ης Απριλίου 1993, θα τεθεί σε ισχύ, 
σύμφωνα με τη διάταξη του άρθρου 16 παρ. 2 αυτής, την 
30η Οκτωβρίου 1993. 

Αθήνα, 1 Σεπτεμβρίου 1993 

Με εντολή Υπουργού 
Ο Προϊστάμενος 

Κ.Π. ΟΙΚΟΝΟΜΙΔΗΣ 

-♦- 

( 6 ) 

Ανακοίνωση για τη θέση σε ισχύ της Μορφωτικής Συμφω¬ 
νίας Ελλάδος - Μογγολίας. Μόσχα, 21.2.1986. 

Το Υπουργείο Εξωτερικών ανακοινώνει ότι η Μορφω¬ 
τική Συμφωνία μεταξύ των Κυβερνήσεων της Ελληνικής 
Δημοκρατίας και της Λαϊκής Δημοκρατίας της Μογγολίας, 
η οποία υπογράφηκε στη Μόσχα στις 21 Φεβρουαρίου 
1986 και κυρώθηκε με τον υπ’ αριθ. 2139/1993 Νόμο που 
δημοσιεύθηκε στο υπ’ αριθ. 85 Φύλλο της Εφημερίδος 

της Κυβερνήσεως τεύχος Α’ της 28 Μαΐου 1993, τέθηκε 
σε ισχύ, σύμφωνα με τη διάταξη του άρθρου 7 αυτής, την 
8η Αυγούστου 1993. 

Αθήνα, 1 Σεπτεμβρίου 1993 

Με εντολή Υπουργού 
Ο Προϊστάμενος 
Κ. Π. ΟΙΚΟΝΟΜΙΔΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στο Π.Δ. 302/26.7.93 αρμοδιότητας Υπ. Δημόσιας Τά¬ 


ξης «Προϋποθέσεις και διαδικασία χορήγησης και επέκτα¬ 
σης αδειών οδήγησης και χειριστή υπηρεσιακών οχημάτων 
και μηχανημάτων στο αστυνομικό προσωπικό της Ελληνι¬ 
κής Αστυνομίας» που δημοσιεύτηκε στο ΦΕΚ133/9.8.93 
(τ.Α’) γίνονται οι εξής διορθώσεις: 

1. Στο άρθρο 7 παρ. 1 και τον πέμπτο στίχο από το 
εσφαλμένο «... της κατεχόμενης άδειας χορήγησης» στο 
ορθό «... της κατεχόμενης άδειας οδήγησης». 

2. Στο άρθρο 12 και μετά την παρ. 2 εδ. στ’ από το 
εσφαλμένο «ε. Επιπλέον οι οδηγοί....» στο ορθό «3. Επι¬ 
πλέον οι οδηγοί...». 

(Από το Υπουργείο Δημόσιας Τάξης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



